**Pokyny na DEJEPIS pre šiestakov 3.6.**

**Milí šiestaci ☺** Historické obdobie stredoveku trvalo od roku 476 do roku 1492, čiže od pádu Rímskej ríše až po objavenie nového svetadiela –Ameriky. Stredoveký človek mal úplne iný život ako máme my, vo všetkých oblastiach. Veľa vecí si nevedel vysvetliť, často nevedel čítať ani písať, neexistoval internet...preto veril tomu, čo sa dozvedel v kostole, v tej dobe boli všetci ľudia veriaci. **Kresťanstvo bolo tým, čo ľudí v Európe duchovne spájalo.** Cirkev bola však najmä inštitúcia, ktorá mala veľkú moc a peniaze. Dlhé obdobie spolu cirkevná moc (na čele s pápežom) a svetská moc (panovníci) súperili o to, kto je dôležitejší a mocnejší. Napokon sa však dohodli a moc si rozdelili. Jedným z  prejavov cirkevnej moci boli aj **križiacke výpravy**. Ich zámienkou bolo, že moslimovia obsadili Jeruzalem, kde sa nachádzal aj Kristov hrob. Preto pápež vyzval kresťanov, aby ho oslobodili. Skutočnou príčinou však bola zase túžba po bohatstve a moci. **Viac o križiackych výpravách sa** dozviete z prezentácie, ktorú prikladám na školskú stránku a z tohto videa: <https://www.slavne-dny.cz/episode/10003626/den-kdy-krizaci-ztratili-jeruzalem-2-rijen>

A video o rytierskom ráde templárov, ak vás zaujímajú legendy a tajomstvá: <https://www.slavne-dny.cz/episode/840320/den-kdy-byl-rozprasen-rad-templaru-13-rijen>

Ak vás téma križiackych výprav zaujala, odporúčam aj film **Kráľovstvo nebeské**: <https://ulozto.sk/file/11cTG1NjU0h6/kralovstvo-nebeske-cz-avi>

**Čo je vašou úlohou:**

1. Prečítať si v učebnici dejepisu tému ***Kresťanstvo si získalo Európu na s.76-79* a pozrieť prezentáciu s rovnakým názvom.**

2. **Poznámky/zostručnené učivo si prepíšte alebo nalepte do zošita.**

3. Pošlite mi **JEDNU** z nasledujúcich úloh, najlepšie **do 10.6.**:

A) Odpovedzte na ***Dešifrujeme pramene*** v učebnici na **s. 79.**

B) Vyriešte **pracovný list**, ktorý prikladám na školskú stránku.

c) Vypracujte úlohy v PZ **Hravý dejepis** **na s.52-53.**

**Želám veľa elánu do práce a pekný týždeň ☺**